description: Причината се крие в новото поколение бензинови двигатели, изхвърлящи много фини частици

title: Тестовете за вредни емисии на коли в ЕС стават по-строги

maintext:
Скандалът с Volkswagen накара Европейската комисия да потърси нов тип тестове за производителите на коли
© Fabian Bimmer
По-строгите правила влизат в сила от септември 2017 г. за новите модели и от септември 2018 г. за всички останали.
Групата за транспорт и околна среда в Европейския парламент твърди, че новите по-евтини технологии, сред които и бензиновите двигатели с директно впръскване на горивото, трябва задължително да имат филтри за фини частици. Причината е, че новите двигатели изхвърлят десет пъти повече дребни частици, отколкото предишните поколения двигатели.
Европейската асоциация на производителите на коли смята, че Европейската комисия е дала прекалено малко време на компаниите, за да въведат новите правила.
Новите промени идват година след като Volkswagen призна, че е използвала софтуер, който да промени резултатите от тестовете на дизеловите коли на компанията в САЩ. Малко след това Европейският парламент реши да промени правилата, по които се тестват колите, но приемането им се забави. Данните на ЕК показват, че остарелите тестове дават възможност на производителите да променят резултатите и да не се отчитат нарушения с до пет пъти над нормите.
Европейският съюз прие по-строги тестове за вредните емисии от автомобилите, съобщава Reuters. В момента все още се ползват тестове в лаборатория, но скандалът с Volkswagen показа, че те не са изцяло ефективни и са лесно преодолими. Новите мерки трябва да разширят тестовете за ултрафини частици, които според данните на Европейския съюз причиняват ранна смърт на стотици хиляди хора годишно. Тези частици се изхвърлят от новото поколение двигатели.Правилата трябва да бъдат наложени върху всички нови модели коли от септември 2017 г., както и за всички останали превозни средства от септември 2018 г. Въпреки това производителите на автомобили смятат, че тези промени трябва да бъдат отложени и да влязат в сила през 2019 г."Производителите на автомобили трябва вече да започнат да правят превозни средства с ниско ниво на емисиите и да монтират нужните филтри във всички коли. Такива вече се използват за дизеловите двигатели и трябва да бъдат сложени навсякъде", коментира европейският комисар комисар по въпросите на вътрешния пазар, промишлеността, предприемачеството и МСП Елжбета Биенковска в изявление, след като новите правила бяха одобрени от представители на страните членки на среща на регулаторите.


description: Хубен Хубенов Издател на дигиталното списание за мода, хора и култура 12 Magazine, както и стилист на свободна практика с портфолио от...

title: Тази вечер аз съм хубав(а)

maintext:
Тази вечер аз съм хубав(а) 203 прочитания На цял екран
Хубен Хубенов
Издател на дигиталното списание за мода, хора и култура 12 Magazine, както и стилист на свободна практика с портфолио от музикални клипове, телевизионни реклами и модни фотосесии за повечето списания в България.
Въпреки хубавите поводи празничните нощи на декември могат да бъдат натоварващи, ако си позволим да изпаднем в прекалено много размишления върху вечния въпрос "какво да облека". Затова за този празничен сезон предлагам завръщане към класиката - нула тенденции, нула мода, нула излишни мисли, само проверени с времето концепции и луксозни медно-златни нюанси.

fasttext_language: bg


description: Износът за периода също отбелязва минимален спад

title: Преките чужди инвестиции са се стопили с 46% за десетте месеца

maintext:
България отбелязва спад на инвестициите по всички критерии. Най-тежък е спада при дяловия капитал, където инвестициите са едва една трета от тези през миналата година
© Георги Кожухаров
Инвестициите намаляват по всички показатели, като най-тежък е спадът при дяловия капитал, където те са едва една трета от тези през миналата година. По-малко е понижението при реинвестираната печалба, но и тук отстъплението е с над 40 млн. евро
За периода януари - септември България отбелязва и спад на износа, макар и много по-малък, отколкото при чуждите инвестиции. За деветмесечието той възлиза на 17.25 млрд. евро при 17.33 млрд. евро за същия период на 2015 г. Намаляването с 83.2 млн. евро се равнява на под половин процент. Според доклада на БНБ основен принос за понижението на експорта за периода имат групата на цветните метали и петролните продукти, които намаляват със съответно 33.4 и 22.6%.
Преките чужди инвестиции в България са намалели с 46% през първите десет месеца на годината спрямо същия период на 2015 г., сочат предварителните данни на Българската народна банка. Размерът им е бил 942 млн. евро, докато година по-рано в страната са били вложени 1.748 млрд. евро. През октомври намаляват с 25.2 млн. евро, докато за същия месец на миналата година те са отбелязали увеличение с над 137 млн. евро.(виж графиката).Трябва обаче да се има предвид, че данните ще претърпят няколко ревизии през годината, като обикновено резултатите се подобряват.Холандия продължава да бъде първо по нетни преки инвестиции в България. Страната има облекчено данъчно законодателство, като много компании от трети страни, които имат бизнес у нас, работят през холандска дъщерна компания. Един такъв пример е руската "Лукойл", която вероятно отпуска средства на българския си клон от компания в страната. За период от януари до октомври от Холандия са дошли 194.7 млн. евро, което е над една пета от общата сума за периода. На второ място остава Германия със 137.7 млн. евро. Инвестициите от Люксембург възлизат на 131.8 млн. евро, или 14% от всички.Нетните постъпления от инвестиции на чуждестранни лица в имоти за десетте месеца на тази година са 53.3 млн. евро при 52.7 млн. евро година по-рано. Най-големият дял - 42.6%, се пада на швейцарски граждани, които са вложили 22.7 млн. евро. Руските граждани са вложили 12% от общия дял, или 6.4 млн. евро. Почти същата е и сумата от норвежците - 6.1 млн. евро.Нараства износът на групата на други инвестиционни стоки с 348.6 млн. евро, както и тази на суровини за производство на хранителни продукти със 189.6 млн. евро.Износът за ЕС бележи покачване с 666.6 млн. евро, или 6%, като делът му в общия експорт се повишава от 64.1% за първите девет месеца на миналата година до 68.3% сега. На годишна база най-сериозно се увеличава експортът за Германия (8.3%), Румъния (10.5%) и Гърция (7.6%). Лошите новини са намаляването на износа към Белгия с 24.7%. Износът за държави извън ЕС се понижава с 12%. Най-голям принос за това има експортът за Турция, който спада с 205.9 млн. евро, или 13%, като тук обяснението може да се търси в изострената политическа обстановка в страната след неуспешния опит за атентат. Поради кризата в Украйна експортът се срива с 61.4%. Обезпокоително е понижението на износа за двете най-големи икономики в света - САЩ с 26.5% и Китай с 36%.С най-голям дял в общия износ на България остава Германия с 2.36 млрд. евро. Следващите в класацията са Италия (1.65 млрд. евро), Румъния (1.56 млрд. евро) и Турция (1.35 млрд. евро).


description: Канадската компания открива център за развитие на такива технологии

title: И BlackBerry влиза в бизнеса с разработване на автономни коли

maintext:
Главният изпълнителен директор на компанията Джон Чен се отказа от бизнеса със смартфони и даде лицензите си на китайската TCL
© Brendan Mcdermid
BlackBerry, известна най-вече с телефоните си, се отказа от този бизнес и преди дни даде лиценза си за
производство на китайската компания TCL, която правеше и последните смартфон модели на канадската фирма. Спирането на производството на телефони, което беше обявено през септември, дойде с уточнение, че BlackBerry ще се фокусира върху своите софтуерни проекти.
В началото на ноември беше обявено и сътрудничеството с Ford в разработването на софтуер, подобряващ безопасността на колите.
Сега, изглежда, BlackBerry ще разшири фокуса си и ще се насочи към вече наситения пазар за технологии за автономни коли. След като компанията нямаше конкретен план накъде да бъдат насочени усилията на QNX и индустриално фокусирания
софтуер на фирмата, сега QNX ще се насочи към производството на сензори, камери и други компоненти, които са нужни за една завършена автономна кола.
Проблемът пред BlackBerry е, че компаниите от Силициевата долина в САЩ като Google, Apple и Uber вече са инвестирали огромни суми в разработването на технологии за автономни коли. Влизането на канадската компания на този пазар, която има и далеч по-скромни финансови възможности, изглежда закъсняло. Затова най-вероятно QNX ще заеме по-странична роля в сектора. "Това, което QNX може да даде, е инфраструктура, която позволява създаването на по-сложни алгоритми и да събира информация от сензорите", коментира Себастиан Фишмайстер, професор от Университета във Ватерло, който работи в компанията от 2009 г.
Канадската IT компания BlackBerry е поредната, която през 2016 г. обявява, че навлиза в сектора с разработването на автономни автомобили, съобщава Reuters. Надпреварата за технологии в индустрията става все по-ожесточена, а BlackBerry чрез своето подразделение QNX ще се опита да намери своето място сред традиционните производители на автомобили, които започнаха разработки в посока завършена автономна кола, и други компании от технологичния сектор като Apple, Google и редица производители на чипове.BlackBerry отваря в понеделник в Отава център за разработка на технологии за автономни автомобили. Той ще е част от вече съществуващия център на QNX, в който се правят предимно системи за информация и забавление за автомобили.


description: С 22.4% повече са пътуванията на българи в чужбина през ноември 2016 г. в сравнение с година по-рано, показват данните на Националния статистически...

title: Графика на деня: Увеличават се пътуванията в чужбина

maintext: С 22.4% повече са пътуванията на българи в чужбина през ноември 2016 г. в сравнение с година по-рано, показват данните на Националния статистически институт. Най-голямо е увеличението към Италия – 64.2%, докато най-значителен спад е отчетен в пътуванията към Израел – 18.1%. Посещенията на чужденци в България са нараснали 20%, като тези със служебна цел са скочили с 25.2%. Преобладават посещенията на граждани от Европейския съюз, като най-много се увеличават тези от Испания – с 60.9%. С най-много намаляват посещенията от Чехия – 11.2%.


description: Държавният Фонд на фондовете се включи в пазара на рисково дялово инвестиране, на който след 2017 г. трябва да започнат да влизат стотици милиони евро.

title: Подгответе се за чудесна 2018 г.

maintext:
Портите на Фонда на фондовете, който е под шапката на финансовото министерство, най-накрая се открехнаха. Какво ще излезе оттам, все още можем да гадаем.
© Велко Ангелов
Защо са важни тези пари
Дяловото инвестиране е малък и доста специализиран сегмент, който бе задвижен предимно от европейските пари в България. В първия програмен период - 2007 - 2013 г., за него бяха отделени 66.4 млн. евро. С тях тръгнаха два фонда за стартиращи компании - Eleven и LAUNCHub, захранени бяха два фонда за коинвестиране - BlackPeak и Empower, и един за венчър капитал - NEVEQ II. Пари получиха над 210 компании. Доста от стартъпите надали ще оцелеят дълго, но няколко вероятно ще успеят да върнат повече от достатъчно средства на първоначалните инвеститори - това е и идеята на този тип рисково финансиране. Като ефекти от тези средства трябва да се броят разрастването на средата за започване на бизнес, интересът на частни инвеститори и дори банки като Уникредит и все повече хора, които имат идеи и искат да ги развиват.
2017 г.
е последната, в която могат да бъдат договорени фондове за дялови инвестиции, ако искат да ползват разрешението на ЕК да инвестират още 5 допълнителни години след 2023 г. (която е последната за този договорен период).
Това е основен наш бизнес от десет години насам.
"За да попаднат в обхвата на Фонда за технологичен трансфер, потенциалните получатели биха развивали проекти, свързани с научноизследователска и развойна дейност, които придобиват и управляват интелектуална собственост или комерсиализират иновации."
Илия Михов,
директор на отдел "Финансови инструменти и оперативни програми" във Фонда на фондовете
Какво е технологичният трансфер?
Идеята на този фонд е да подкрепя инженерни начинания, било то на стартиращи компании или на spin-off (отделили се от други компании звена или изследователски екипи, разработващи определено изобретение). Областите, в които ще може да се кандидатства, са определени от стратегията за развитие:
- информационни технологии
- фармация и биотехнологии
- мехатроника
- нано- и чисти технологии
- креативни индустрии
- ресурсна ефективност.
Все още не е ясно дали ще може да се кандидатства с регионални предложения и колективи, включващи хора извън България.
Петнайсет минути. Толкова време е отнело на борда на държавния Фонд на фондовете, за да реши кога и с какво да започне раздаването на средства от новата програма "Конкурентоспособност и иновации", твърдят запознати. Решението е било взето на 2 декември, след като Европейският инвестиционен фонд (ЕИФ) представи своята стратегия за инвестиции Първият фонд, който ще бъде финансиран с парите от държавната структура, ще бъде този за технологичен трансфер. Ударът е двоен: от една страна, това е ниша, в която в момента в България не действа финансираща институция; от друга, тази идея беше един от гвоздеите в новата стратегия на ЕИФ и е очевидно, че има желание за конкуренция.С този стартов изстрел състезанието на пазара на дялово инвестиране в България започна. Това е пазар за 300 млн. евро (без частните инвестиции), повечето от които ще започнат да се изливат в икономиката от 2018 г. Предвид характера на тези инвестиции - нишови, насочени в стартиращи, бързо растящи компании и развойна дейност - подобна инжекция обещава огромен ефект. И огромни изкушения.В продължение на над година - откакто бе създаден - Фондът на фондовете беше мълчаливият гигант на пазара, когото всички очакваха и за който нищо не беше ясно. Структурата беше творение на бившия зам.-министър на финансите Карина Караиванова и вицепремиера Томислав Дончев, които искаха да съществува българска институция, способна да работи в сферата на финансовите инструменти. Това е разбираемо - тези инвестиции ще стават все по-важни в Европа, след като Европейската комисия постепенно заменя с тях грантовите схеми - а досега в България тази функция беше поета изцяло от ЕИФ.Фондът обаче беше една голяма черна дупка - нито даваше информация за стратегията си, нито дори отговаряше на въпроси. До миналата седмица, когато беше публикувана първа версия на тази стратегия. Най-общо тя дава идея къде и в какво ще бъдат инвестирани 235 млн. евро от новата програма за малък и среден бизнес, от които 150 млн. - за дялово инвестиране (виж графиката). Документът, трябва да кажем, не се разминава особено с програмата, която беше представена още през 2014 г., но очаквано предизвика моментално интереса на тясната общност на хората, които се занимават с такъв тип инвестиране в България. Както твърди източник, запознат с намеренията на държавната структура, тя планира да пусне пазарни консултации и за четирите фонда, описани в стратегията, до края на януари. Освен този за технологичен трансфер става дума за стартиращи компании, рисков капитал и т.нар. мецанин фонд, който е нещо средно между дългово и дялово инвестиране.Това значи до края на следващата година да са избрани мениджърите на поне 4, а вероятно повече (ако парите се разделят) фонда. Като добавите към това и 150-те милиона евро, които ЕИФ искат да разпределят в същия период, 2018 г. се очертава като годината, в която България ще е буквално залята от финансиране за всевъзможни начинания.Това е добре, смята Любен Белов - управляващ партньор във фонда за начално и ускоряващо финансиране LAUNCHub. "Екосистемата се нуждае от различни инструменти и конкуренция между фонд мениджърите", казва той. Неговият фонд обаче няма намерение засега да кандидатства за парите на държавната структура. "Ние развиваме нашите партньорски взаимоотношения с JEREMIE Bulgaria и ЕИФ и в тази връзка не сме възнамерявали да участваме в процедурите на Фонда на фондовете. Отделно от това начинът на работа, стратегията и подходът за избор на инструменти и мениджмънт екипи е неясен", казва Белов.Павел Езекиев от фонда за рисков капитал NEVEQ обаче има интерес. "NEVEQ I и II са инвестирали 40 млн. евро от 2007 до 2016 г. И разполагат с още 5 млн. евро точно за такава стратегия. Съответно бихме се интересували от такъв ресурс. Разполагаме със заинтересовани частни инвеститори за 16 млн. евро", казва Езекиев.Основният въпрос, който ще продължава да тегне над Фонда на фондовете, докато той обяви процедурите за избор на мениджъри и след това ги проведе, е дали ще бъде достатъчно прозрачен и обективен в критериите си. Засега условията са доста мъгляви. Не е ясно например защо фондът за технологичен трансфер беше подбран като първа стъпка, при положение че по думите на някои от вече опитните играчи на пазара това е сложен инструмент, ако липсва опит (виж карето)."Анализите, направени досега, показват нуждата от фондове с такъв фокус, които не се покриват от съществуващата инфраструктура. Този начин на инвестиране предполага по-дълъг период на реализация и бихме искали да дадем достатъчно време на потенциалните си партньори", казва Илия Михов, директор на отдел "Финансови инструменти" във фонда. Той припомня, че подобен вид фондове с технологична насоченост, които подпомагат компании в начален и ранен стадий, имат сравнително висок рисков профил.До февруари трябва да бъдат събрани мненията от пазара, което да позволи до април да бъде стартирана процедура по ЗОП за избор на мениджър. Някъде през януари ще станат ясни и фирмите или хората, които ще бъдат в списъка с интересуващи се от този фонд. "Очакваме фондът да привлече интерес както от български дружества, които добре познават спецификите на средата за изпълнение на инструмента, така и от международни играчи с подходящ опит в инвестициите и управлението на интелектуална собственост", казва Михов. Друг източник, запознат със ситуацията, казва, че не вижда никакъв проблем да участват местни консорциуми между български университети, БАН и частни инвеститори. Международни мениджъри едва ли ще се появят, защото към момента правилата задължават инвестициите да са единствено с фокус България, а това не е интересно за тях, смята друг представител на пазара.Тази първа процедура ще бъде много показателна за посоката, в която ще потеглят тези нови 150 млн. евро държавни пари. Засега основните съмнения са две - дали фондът има капацитет да управлява такъв тип инструменти и дали няма да е политически зависим. И за двете ще трябва да почакаме да видим. Хората от фонда, които са между 20 и 30, твърдят, че имат достатъчно опит зад гърба си (Михов например е бивш кадър на Европейската банка за възстановяване и развитие). А що се отнася до зависимостта - поне до април България ще бъде в политическа безтегловност. Опитът е показал, че това е най-доброто време за добри дела - служебният кабинет на Марин Райков например прие дълго отлаганите правила за ограничаване на концентрацията на пари на държавните дружества в банките. Ако в това време успеят да направят първата си процедура за мениджъри качествено, хората от Фонда на фондовете ще дадат добро доказателство, че работят без политически насоки.


description: Водите "Балдаран" бележат над 90% ръст на продажбите в първите години от създаването на компанията

title: Извор на растеж от Родопите

maintext:
© Капитал
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка
Име: "Балдаран спрингс"
Създадена: 2013 г.
Сектор: Храни и напитки
Собственик: Васил Стоименов
Управител: Васил Стоименов
Основата от Васил Стоименов компания е най-бързо развиващата се бутилираща компания в България за последните три години
Фотограф: Капитал
Успехът на компанията се дължи и на рекламното лице Григор Димитров.
Колко добре може да продава един спортист? Ако съдим по резултатите на изворната вода "Балдаран" – много добре. За повечето хора марката е позната с рекламното си лице Григор Димитров – най-успешният български тенисист в момента и един от най-добрите в света. Основата от Васил Стоименов "Балдаран" заема 284 място в общата класация "Гепард" и е най-бързо развиващата се бутилираща компания в България за последните три години. След създаването й през 2014 г.приходите растат наистина впечатляващо – отначало с 92-93% годишно, а за тази година се очаква да стигнат 67% повишение, разказва Таня Стоименова, заместник изпълнителен директор на компанията. По нейни изчисления ръстът е с около 70% на година.Според ръководството на "Балдаран" силното начало и повишаващите се продажби идват от приемливата и достъпна за масовия потребител цена и съотношението с добро качество. Като позиция водата стои в средния ценови сегмент, който е най-масов. Изворът и бутилиращото предприятие се намират в Родопите, в района на Девин – землището на с. Фотиново. През последните години вероятно роля изигра и друг ефект на потребителите – след бума на минералните води, се заговори за неблагоприятното въздействие на някои от тях при ежедневна консумация. За малки деца и бременни жени това може да е дори опасно – тези води понякога съдържат вещества, които не бива да се приемат в големи дози и да се натрупват в организма. Опасенията от подобни ефекти заедно с увеличаващия се брой бутилиращи компании за минерална вода, постепенно доведоха до насищане на пазара.Така все по-често започнаха да се появяват изворните води – обичайно те са с много мек вкус, нямат високо съдържание на минерали и могат спокойно да се пият ежедневно и непрекъснато от всички възрасти.При "Балдаран" първоначалната амбиция е да се утвърдят на топлия пазар – това са каналите за продажба извън заведенията, основно за дома – хипермаркети и по-малки обекти. За една година изворната вода навлиза в големите търговски вериги - "Билла", "Фантастико", "Метро", "Аванти", магазините на "Лукойл", ОМВ, "Петрол", разказва Стоименова. Водата се продава в повечето от казината в България, в хотелите, в Lafka.След топлия пазар "Балдаран" постепенно печели позиции и на студения (ХОРЕКА сегмент).Там сезонността е ясно изразена и продажбите на малки бутилки се увеличават до 2-3 пъти през топлите месеци, разказват от компанията. При големите опаковки сезонността не е ясно изразена и там продажбите продължават да бъдат много добри и през зимата. Привличането на Григор Димитров е най-разпознаваемата кампания на "Балдаран", а заедно с това компанията е организирала и тенис турнири.Според Виктория Джамбазова, маркетинг мениджър на компанията, рекламата чрез спортисти и спортни прояви им позволява да наложат водата като полезна и здравословна, употребявана от спортисти, които се грижат за добрата си форма. Интересен ход е старанието на "Балдаран" да възпитава културата на използване на изворна вода и за приготвянето на храна, чай, кафе. Стоименова обясни, че се опитват да накарат хората да се научат, че е важно за вкуса каква вода се използва – една варовита или с привкус може напълно да развали и най-добрите продукти за готвене, и да промени и най-доброто кафе.След първоначалната инвестиция в предприятието от "Балдаран" планират нов продукт – трапезна вода за ключови клиенти. Трапезната вода няма ограничение дали е изворна, минерална или обикновена – тя се обработва с обратна осмоза за прочистване и подобрение на вкуса. Стоименова обясни, че те ще си използват изворната от Фотиново. Изворът Балдаран е с богат дебит и компанията може да черпи 265 млн. литра годишно от него.Пълният капацитет не е достигнат, като се има предвид, че годишният пазар на минерална вода в България е 600 млн. литра. "Балдаран" и "Девин" водят спорове от няколко години за използването на марката.Стоименова разказа, че по европейските регулации за защитено географско наименование марката на водата трябва да отговаря на името на извора. "Девин" продават изворна вода от същия източник, но с друго име. Спорът все още не е окончателно приключен."Балдаран" има възможност да расте още и вероятно бързите ръстове ще наложат нови инвестиции. Първоначално вложените в предприятието са около 7 млн. лв. – собствени средства на Васил Стоименов, който го създава и все още е основен акционер. Стоименов е основател на бутилиращата компания "Девин" заедно с хотелиера Стефан Шарлопов. Двамата впоследствие продават дяловете си там, но запазват взаимна подкрепа в различни проекти, обясни Стоименова. Васил Стоименов, който е неин баща, се занимава активно с "Балдаран" и идеята за рекламната кампания с Григор Димитров е била негова – двамата се познават покрай играта на тенис.С бързото развитие са планирани и нови назначения на служители – работещите в предприятието са около 100 души. Това включва служителите в цеховете за бутилиране, администрация и търговски екип. При добро развитие, както е досега, годишно персоналът ще расте с 20%.До момента износът не е бил във фокуса на развитие, но по думите на Стоименова има запитвания и интерес.Интересът е от САЩ, Русия, Румъния и Малта. За следващата година от "Балдаран" ще очакваме бутилка с нов дизайн, наподобяваща стъклена, специално за хорека пазара. Дали новите планове ще се реализират успешно ще разберем от следващия брой на "Гепард" след една година.


description: Само едно обединение стигна до отваряне на ценовата оферта, десет бяха отхвърлени на по-ранен етап

title: Кандидати обжалват спорния търг за пречиствателна станция в Добрич

maintext:
В рамките на няколко седмици компании на Велико Желев спечелиха два договора за пречиствателни станции за общо над 50 млн. лв.
© Надежда Чипева
Поръчката за 27 млн. лв. беше спечелена от обединението "ГИС аква БГ", в което участва свързаната с "Хидрострой" "Инфра експерт".
Пет от отхвърлените на ранен етап десет кандидата за проектиране и изграждане на пречиствателна станция в Добрич са обжалвали процедурата в Комисията за защита на конкуреницята (КЗК). Решението за класирането беше обявено в деня след президентските избори и от него стана ясно, че поръчката за 27 млн. лв. е спечелена от обединението "ГИС аква БГ", в което участва свързаната с "Хидрострой" "Инфра експерт". Това беше и единственият кандидат, който според оценителната комисия е подал коректни документи и техническо предложение и затова само той стигна до отваряне на ценовата оферта.Подобен спорен търг се разигра само няколко седмици по-рано във Варна, където поръчката за пречиствателната станция на Златни пясъци беше спечелена от "Хидрострой". От дузина кандидати там само още една компания - "Главболгарстрой", стигна до финалната права, но загуби от победителя. Морската поръчка също беше оспорена, но КЗК отхвърли жалбите.Резултатът в Добрич е обжалван от пет от десетте отхвърлени кандидата. Към КЗК са се обърнали обединенията "Добрич 2016", "Интер аква ПСОВ 99", "ПСОВ Добрич" и "ПСОВ Добротица", както и словашката компания "Водохосподарски Ставби Братослава". По правило жалбите и аргументите в тях не са публични, докато не приключи производството.Реконструкцията и разширението на пречиствателната станция за отпадни води на града е един от т.нар. ранни проекти по новата оперативна програма "Околна среда". Процедурата беше открита през април с прогнозна стойност 27.8 млн. лв. без ДДС. Оферти подадоха общо 11 кандидата, но всички те без един отпаднаха или по документи, или при разглеждане на техническите предложения. Така в края на октомври за отваряне на ценовата оферта беше поканена само "ГИС аква БГ". Обединението включва регистрираната в София "Инфра експерт" и австрийските "ГИС аква Австрия" ГмбХ и "Битумина" ГмбХ. То предложи цена от 26.6 млн. лв. без ДДС и спечели договора."Инфра експерт" е свързано с "Хидрострой" на строителния предприемач Велико Желев, която е сред редовните победители в търгове за пътни и инфраструктурни ремонти, поддръжка на улиците и т.н. във Варна. През лятото на тази година "Хидрострой", която е третата по големина компания в бранша в класацията К100 за 2015 г., купи лидера по обороти "Водстрой 98" - формално притежавана от Иван Мирински, но известна като компанията на депутата от ДПС Делян Пеевски.Решението на кмета на Добрич за избор на изпълнител на пречиствателната станция обаче все още не е окончателно. Сега на ход е КЗК, която предстои да разгледа жалбите. Дори и да ги отхвърли, решението й ще подлежи на обжалване пред Върховния административен съд (ВАС).В подобна процедура "Хидрострой" спечели проекта за изграждане на пречиствателна станция на Златни пясъци. Търгът на практика беше втори опит на община Варна да възложи договора, след като предишната обществена поръчка беше прекратена по време на "катарзиса" на премиера в оставка Бойко Борисов през февруари тази година. Официалният мотив тогава беше, че има технически неточности в документацията. Две седмици по-късно търгът беше открит наново при същата цена – 24.5 млн. лв. без ДДС. Оферти подадоха общо 12 кандидата. От тях до отваряне на цените стигнаха само "Хидрострой" и "Главболгарстрой", а всички останали отпаднаха на по-ранен етап. Техническата оценка на "Главболгарстрой" обаче се оказа значително по-ниска и в крайна сметка победител стана "Хидрострой".Резултатат за Златни пясъци беше обжалван от три кандидата – консорциумите "Златна вода 99" (съставен от български фирми) и ККМ (в който има и белгийско и полско участие), както и от отпадналата на финала "Главболгарстрой". Справка на сайта на КЗК обаче показва, че жалбите на двата консорциума са били отхвърлени – нещо, което подлежи на обжалване пред ВАС. По жалбата на "Главболгарстрой" е отказано образуване на производство. Цитираният като причина за това чл. 201 от Закона за обществените поръчки се отнася до случаи, когато не са спазени някакви срокове, не са отстранени нередности или когато жалбата е била оттеглена преди образуване на производство.


description: Опасността беше хиляди ревизионни актове, издадени след 2013 г., да бъдат обявени за нищожни

title: Решение на ВАС спаси стотици милиони на държавата

maintext:
Искането за тълкуване беше изпратено на 2 ноември от главния прокурор Сотир Цацаров
© ИВАН ГРИГОРОВ
Бизнесът ще може да обжалва своите ревизионни актове по същество.
Ревизионен акт, издаден от служител в НАП, който не е изрично посочен в закона, не е нищожен. Това гласи дълго чаканото тълкувателно решение на Върховния административен съд (ВАС), публикувано на 13 декември. То идва, след като временно бяха блокирани стотици данъчни дела, тъй като имаше опасност всеки ревизионен акт, издаден след 2013 г., да бъде обявен за нищожен от съда.
Опасен казус
Казусът възникна през октомври, когато стана ясно, че над 25 от обжалваните ревизионни актове, разглеждани от Първо отделение на съда, са обявени за нищожни. Спорът е по процесуални нарушения, свързани с промени в Данъчно-осигурителния процесуален кодекс (ДОПК) от 2013 г., а не по съществото на присъдените данъчни задължения на фирмите. Практиката на съда обаче поставяше под въпрос всички ревизии, извършени от НАП от 2013 г. насам, защото те могат да бъдат отменени със същите аргументи. Така държавата можеше да се окаже длъжник за стотици милиони.
Отпушване на делата
След като стана ясно за противоречивата съдебна практика, делата, с които бизнесът оспорва своите ревизионни актове, независимо дали е по същество или с надеждата да им бъдат отменени заради практиката на ВАС, бяха замразени. Сега решението на ВАС би трябвало да отпуши разглеждането на тези дела по същество.
В същото време бяха направени и промени в данъчното законодателство, така че в бъдеще да не възниква подобен казус. Тълкувателното решение на ВАС не е изненада. Повечето източници, с които разговаря "Капитал" още когато стана ясно за проблема, твърдяха, че съдът ще се произнесе в полза на приходния орган и няма да се създаде хаос.


description: Санкциите при неспазване на правилата за отдаване на имоти под наем ще бъдат налагани на собтсвениците, а не на компанията

title: Airbnb постигна споразумение с Ню Йорк

maintext:
Airbnb отбелязва лек напредък с легалните си битки
Според споразумението между града и компанията законът няма да бъде налаган върху Airbnb, а ще бъде насочен към индивидуални нарушители. Това обяви говорител на кмета на града Бил де Блазио. "Градът ще наложи
тези и други вече съществуващи закони върху наемодатели с лоша практика. Градът оценява допълнителната помощ и възможности, които Airbnb дава за защитата на гражданите на Ню Йорк от измами", коментира Мелиса Грейс, говорител на кметството.
Airbnb, която е базирана в Сан Франциско, обяви в свое изявление, че споразумението е стъпка напред в отношенията с Ню Йорк. И двете страни ще работят за разрешаване на проблемите на Ню Йорк с предлагането на апартаменти и лошите
условия за наемодателите. "Очакваме това решение да бъде база за следващо развитие, което да даде възможност за закрила на отговорните нюйоркчани и премахването на незаконните хотелиери, които водят до несигурност на пазара", се казва още в изявлението.
За Airbnb споразумението е малка крачка напред, но голямата битка предстои. Накратко казано, то потвърждава тезата на компанията, че тя не може да бъде правно отговорна за това какво вършат потребителите, но в същото време глобите остават и така бизнесът на Airbnb ще поеме сериозен удар. Това най-вероятно няма да бъде последното споразумение между двете страни.
Airbnb и управата на Ню Йорк са достигнали до бързо споразумение относно делото срещу закона, налагащ сериозни глоби на всички, които не спазват забраната за краткосрочно отдаване на апартаменти под наем, съобщава Reuters. Делото беше ключово за бизнеса на Airbnb и се очакваше то да продължи дълго време, но двете страни са стигнали до бързо разрешение на проблемите помежду си. Законът, приет в края на октомври, предвижда глоби до 7500 долара за всички, които не спазват забраната да отдават апартаменти за срок, по-малък от 30 дни.Airbnb критикува разпоредбата и обвини властите в Ню Йорк, че са насочени специално към нейния бизнес и други онлайн платформи, които играят ролята на трета страна - посредник между отдаващите под наем и наемателите.


description: Мярката е в рамките на споразумение между образователното министерство и бизнеса

title: IT секторът инициира летни курсове по програмиране

maintext:
Първите ще се проведат в София, Пловдив, Бургас, Варна и Русе.
1300
завършващи ученици е целта, която браншовите организации и МОН са си поставили за 2020 г.
Бизнесът и държавата ще работят заедно за предодоляване на проблема с недостатъчните IT специаллисти. На 15 декември браншовите организации и Министерство на образованието и науката (МОН) подписаха споразумение за сътрудничество. То предвижда още следващото лято да започнат изънкласни курсове по информационни технологии в пет града в страната. Следващата стъпка е създаване на основа за дуално обучение на софтуерн специалисти в професионалните гимназии, обясни за "Капитал" Стамен Кочков, председател на Българската асоциация на софтуерните компании (БАСКОМ).Вариантите, по които са работи, са два, каза Кочков. Първият е извънкласна форма на обучения за всички училища и в рамките на 740 учебни часа. Тя ще бъде предназначена за ученици от 10 и 11 клас. Първите такива курсове ше започнат още следващото лято в София, Пловдив, Бургас, Варна и Русе, категоричен е той. Конкретното планиране трябва да стане до 15 януари, а обучението на преподаватели ще се състои през пролетта.Вторият вариент е дуално обучение в професионалните гимназии, за него обаче още няма по-конкретни параметри.В рамките на споразумението се залага разширяване на базата от ученици, които са придобили професионална квалификация или продължават образованието си във висши училища в професионално направление "Информатика и компютърни науки". Идеята е след две години да има 400 ученици, завършваши с адекватна за пазара квалификация по информационни технологии. Целта, която бизнесът и държават си залага, е 1300 души през 2020 г. и 6 хил. годишно в по-дългосрочен план.Разширява се и обхватът на учебните програми по приложно програмиране и компютърно моделиране в българските училища. Включва се и осъществяването на квалификационни програми за учителите, реализиращи съвместно разработените с IТ индустрията програми по софтуерно професионално образование и обучение.Целта е след изпълнението на програмата в професионалните гимназии да бъде изграден капацитет за съвременно софтуерно образование и да се засили връзката с университетите. Обучението ще се проведе по държавни образователни изисквания, разработени от бизнеса, в съответствие с неговите потребности. Едно от очакванията, които са заложени в Концепцията за насърчаване обучението на софтуерни специалисти, е учениците още в 12-и клас да могат да започнат работа в софтуерни компании."Недостигът на кадри продължава да е основната пречка за растежа на софтуерната индустрия и няма признаци за положителна промяна в тази посока", каза Стамен Кочков. В унисон са и изнесените от Министерство на образованието и браншовите организации данни - съществен проблем за 68% от българските организации е проблемът с кадрите, като 56% от анкетираните посочват, че не разполагат с необходимия брой сътрудници, а 12% определят ситуацията като "критичен недостиг".


description: Основният френски индекс САС 40 отваря с четвърт процент повишение на най-високата си стойност от ноемрви 2015г. Емисият на производителя на стомана...

title: Европейските борси се задържат на годишен връх

maintext:
© Ralph Orlowski
Основният френски индекс САС 40 отваря с четвърт процент повишение на най-високата си стойност от ноемрви 2015г. Емисият на производителя на стомана ArcelorMittal отново е най-печеливша, покачвайки цената си с 2.56%, а годишната ѝ възвръщаемост задмина 175%. С около 0.20% се покачва FTSE 100, като остава на 30 пункта от 7 хил. Петролът даде стимул на борсата в Лондон, като акциите на BP поскъпват 1.87%, а губещите са във финансовия сектор. Германският пазар все още търси посока, като DAX отваря с понижение от около 0.10% Акциите на Lufthansa притискат индекса надолу, като те губят 1.22% от цената си.
Информацията е актуална към 10:10ч.


description: Компанията за споделени пътувания се срещна с проблеми в регулациите

title: Uber спира тестовете на автономни коли в Сан Франциско

maintext:
Изпълнителният директор на Uber Травис Каланик може да потърси друг щат, в който да развива дейността си с автономни автомобили
© Adnan Abidi
Сан Франциско трябваше да бъде вторият град, в който Uber да изпробва технологията си за автономни коли. Първите тестове бяха в Питсбърг и започнаха през септември. "Търсим места, където можем да разпратим колите си, но в същото време оставаме напълно отдадени на Калифорния и ще удвоим усилията си към това да достигнем до работещи правила в щата", коментира говорител на Uber в пресизявление.
Uber е премахнала автономните си коли от улиците на Сан Франциско, съобщава Reuters. Причината е, че програмата на компанията за споделено пътуване бе атакувана от страна на регулаторните органи само седмица след като започна. Отговорният орган за моторни превозни средства в града върна регистрацията на 16-те автономни автомобила на Uber през седмицата, защото не са били подложени на адекватни тестове и разрешителните им са били издадени неправилно.През последната седмица агенцията искаше от Uber да спре програмата си и да се съобрази с регулаторните органи. Според регулатора Uber трябва да има специално разрешително, за да тества автономните си автомобили на публични пътища. От компанията пък смятат, че такива не са нужни, защото в колата постоянно има човек, който наблюдава какво се случва и който може да предотврати евентуални инциденти.Самият щат дефинира автономните автомобили като такива, които нямат нужда от "активен физически контрол, намеса или наблюдение от човек", което води до разногласията между регулаторите и Uber. Те смятат, че наблюдението от страна на техни служители в рамките на тестовете не правят автомобилите напълно автономни. Самите коли могат да останат в безпилотен режим за определен период от време и шофьорът взима контрол над колата, когато има сериозен трафик или преминава през пешеходни пътеки.Все още не се знае дали Uber ще търси начин да получи нужните разрешителни, или ще продължи с тестовете си в друг щат. Междувременно други 20 компании, които разработват автономни коли, сред които Google, Tesla и Ford, са получили разрешителни от регулаторите на Калифорния за общо 130 коли.


description: Банката трябва да осъществи рекапитализация за 5 млрд.евро, но политическата нестабилност след референдума може да направи операцията по-трудна

title: Спасението на италианската банка Monte dei Paschi е под въпрос

maintext:
Италианският премиер Матео Ренци подаде оставка в понеделник.
Най-големите рискове след референдума са за банковия сектор.
Италианският премиер Матео Ренци подаде оставка, след като изгуби референдума за конституционните реформи в неделя и постави под въпрос успеха на предстоящата рекапитализация за 5 млрд. евро на третата най-голяма банка в страната Monte Paschi di Siena. Ръководството на банката и съветниците ѝ от JPMorgan и Mediobanca се срещнаха в понеделник, за да решат дали да се придържат към плана за рекапитализацията. Акциите на Monte dei Paschi паднаха с 4% в деня след референдума, докато индексът FTSE Mib на борсата в Милано спадна с едва 0.7%. Банкерите трябва да решат дали да спрат сделката заради неприятните пазарни условия. В случай че банките изоставят плана за рекапитализация, италианската държава вероятно ще национализира банката, твърдят източници от банковите среди пред Financial Times. Информация какво е решението няма.59% от гласувалите италианци отхвърлиха предложенията на Ренци за конституционни промени при висока избирателна активност (69%). Резултатът не изненада пазарите. При все това голямата въпросителна в момента остава какво ще се случи с рекапитализацията на Monte dei Paschi и дали инвеститорите ще се включат в такава. Ако планът пропадне, италианската държава вероятно ще започне предпазна рекапитализация на банката. Един от големите инвеститори в Monte dei Paschi е коментирал пред Financial Times, че загубата на Ренци е "наистина лош резултат". Според него частната рекапитализация ще бъде спряна и държавата ще напомпа средства в банката.Предпазна рекапитализация би включвала разпределяне на загубите между непривилегированите облигационери, но и обезщетение за инвеститорите до максимум 100 хил. евро, твърдят източници на Financial Times. Основната цел на властите и банкерите ще е да предотвратят риска от изтегляне на депозитите от Monte dei Paschi. От началото на годината депозитите в банката спаднаха с 10%.Властите също искат да предотвратят зараза от Monte dei Paschi към целия банков сектор в страната, който и без това е претоварен от 360 млрд. евро лоши заеми, ниски печалби и огромен брой банкови клонове. Притеснително е какво ще се случи и с рекапитализацията за 13 млрд. евро на най-голямата банка в страната UniCredit. Тя трябваше да бъде обявена на 13 декември като част от нов бизнес план на банката. В понеделник UniCredit потвърди, че преговаря за продажбата на дружеството си Pioneer на френската Amundi за над 3 млрд.евро. Банкери обясняват, че UniCredit вероятно ще намери инвеститори за увеличаването на капитала си, но шансовете на другите банки за същото са по-малки. Някои институции като Carige, Popolare di Vicenza и Veneto Banca се нуждаят от поне 3 млрд. евро като нов капитал.Основните опозиционни партии в Италия, най-вече движението "Пет звезди" и Северната лига, призоваха към избори веднага. Парламентарните избори по принцип бяха насрочени за пролетта на 2018 г. По последни данни "Пет звезди" има толкова голяма подкрепа, колкото и лявоцентристката демократична партия на Ренци – около 30%. Решението за разпускането на парламента и свикването на нови избори ще бъде на президента Серджо Матарела. Въпросът е, че заради някои конституционни предизвикателства в сегашния изборен закон на Италия повечето анализатори смятат, че страната ще се нуждае от нови правила преди новите избори. Повечето партии подкрепят нов изборен закон, който би окуражил създаването на коалиционни правителства.Затова по-вероятният избор на Матарела ще бъде да назначи технократско правителство, което ще трябва да се погрижи за изработването на нов изборен кодекс. За целта президентът ще трябва да започне консултации с политическите партии, което може да отнеме и седмици, преди да даде мандат на някоя да сформира ново правителство.Еврозоната е добре позиционирана да издържи какъвто и да е шок след провала на референдума в Италия и оставката на премиера Ренци, заявиха финансовите министри на блока. "Не мисля, че има причина да се говори за евро криза. Италианците имат доста опит в справянето с такива ситуации и затова не съм притеснен", обяви германският финансов министър Волфганг Шойбле преди срещата на Еврогрупата в Брюксел."Няма истинска промяна в икономическата ситуация в Италия или в италианските банки", обяви Йерун Дейселблум, холандският финансови министър. "Проблемите, които имаме днес, са тези, които имахме и вчера и все ще трябва да се справим с тях и процесът ще продължи, доколкото зависи от мен, така че нека изчакаме за изхода от политическия процес." Финансовият еврокомисар Пиер Московиси също обяви, че е уверен, че италианските власти имат средствата и капацитета да се справят със ситуацията.


description: Оставката на Матео Ренци след неуспешния референдум в Италия донесе несигурност на пазарите. Nikkei 225 затвори с понижение от 0.88%. със спадове във...

title: Азиатските акции започнаха седмица на червено

maintext:
Оставката на Матео Ренци след неуспешния референдум в Италия донесе несигурност на пазарите. Nikkei 225 затвори с понижение от 0.88%. със спадове във финансовия сектор. Политиката повлия и на китайските акции. Новият президент на САЩ Доналд Тръмп направи поредно изказване, в което определи Китай като "валутен манипулатор". Инвеститорите очаква връзките между двете най-големи икономики да се влошат след встъпването му в длъжност, което доведе до 1.37% процента спад при основния индекс Shanghai Composite. Турболенцията не подмина и корейския Kospi, който се понижава с 0.28%.
Информацията е актуална към 08:25ч.


description: Половин процент нагоре отваря DAX. Покачващите се емисии повежда Deutsche Telekom, чиито акции поскъпват с 1.54%, а с толкова се покачва цената на...

title: Европейските борси се присъединиха към зелената вълна

maintext:
© Suzanne Plunkett
Половин процент нагоре отваря DAX. Покачващите се емисии повежда Deutsche Telekom, чиито акции поскъпват с 1.54%, а с толкова се покачва цената на тези на Adidas. По-крехък е ръстът в основния индекс на борсата в Лондон FTSE 100, който нараства с 0.06%, оставайки на около 100 пункта от 7 хил. Акциите на банките подтискат ръста на индекса, а секторът изостава и в Париж. САС 40 се покачва с четвърт процент, като емисията на ArcelorMittal отново е начело на поскъпващите, добавяйки близо 2% към стойността на акциите си, които се движат на най-високата си стойност от май миналата година.
Информацията е актуална към 10:25ч.


description: Оправдателната присъда е напълно очаквана предвид доказателствения дефицит на прокуратурата

title: Христо Бисеров е окончателно оправдан

maintext:
© Юлия Лазарова
В сряда Върховният касационен съд (ВКС) окончателно оправда бившия председател на Народното събрание Христо Бисеров по последното останало обвинение срещу него, което стигна до трета инстанция - за укриване на данъци в особено големи размери. Оправдателните присъди по останалите две обвинения - за валутни престъпления и недеклариране на средства пред Сметната палата, не бяха протестирани от прокуратурата.Основен мотив за оправдаването на Бисеров по това обвинение е отказът на Швейцария да изпълни съдебна поръчка за разкриване на банкова тайна за неговите сметки в швейцарски банки. Причината - прокуратурата не е представила аргументирано искане за това. Искането на българските власти е непълно, освен това - деянието, за което е обвинен Бисеров, не представлява престъпление по тамошното законодателство. Само по информация за направен превод от една банка към друга не може да се прави извод, че Бисеров е титуляр."С оглед двукратния отказ на швейцарските власти да дадат конкретен отговор по съществото на въпросите, поставени към тях в двете молби за правна помощ, като доказателства по делото не са приложени договорът за откриване на банковата сметка и доказателства за движението и наличностите по нея, както и такива за лицата, имащи право да се разпореждат с тях. В същото време законосъобразно е преценено, че по естеството си съобщенията не представляват първичен счетоводен документ и в тях е отразено единствено кой е клиентът-наредител, т. е., кой е разпоредил извършване на съответната банкова операция", посочва съдът по основното становище на прокуратурата, че суифт-съобщенията от банкови операции доказват наличието на доходи, върху които не са платени данъци. "В протеста неоснователно се поддържа, че съдът е пренебрегнал обстоятелството, че в двете съобщения е посочен адрес, съвпадащ с адреса на подсъдимия. Този факт има отношение към идентификацията на наредителя, но доколкото обективно не е било възможно да се изследват подписите върху първичните банкови документи, той може да бъде само косвено доказателство, че преводът е нареден от Христо Бисеров", се посочва още в решението на ВКС.Съдът отхвърля и твърдението на прокуратурата, че съставеният ревизионен акт от НАП за дължими данъци от Бисеров може да се използва като доказателство за неговата вина. "Заради наличието на презумпцията за невиновност прокурорът е длъжен да докаже както факта на извършеното престъпление, така и кой е извършителят му. При това установяването на фактите, включени в предмета на доказване, може да се осъществи само с допустимите по НПК доказателства и доказателствени средства при използване само на изрично предвидените способи на доказване, сред които законодателят не е поставил законовите презумпции. Ето защо САС законосъобразно е приел, че ревизионният акт не е годен доказателствен източник за фактите, че подсъдимият Бисеров дължи данък именно в посочения от обвинението размер и именно за доход, реализиран през годината, визирана в обвинителния акт.", приема ВКС.


description: Съоснователят на Starbucks отново отстъпва оперативното управление на кафе веригата

title: Второто оттегляне на Хауърд Шулц

maintext:
От компанията отричат Шулц да има амбиции за политическа кариера
Смяна на фокуса. Така съоснователят и главен изпълнителен директор на американската кафе верига Starbucks Хауърд Шулц обяснява оттеглянето си от оперативното ръководство на компанията. През април 2017 г. мениджърът ще стане изпълнителен председател на компанията и ще насочи усилията си към изграждането на заведенията от висок клас Reserve и обектите от концепцията Roastery and Reserve Tasting Room, където клиентите могат да опитат премиум брандове и да видят на място как се изпича кафето. Той ще отговаря и за т.нар. програма за социално въздействие на Starbucks, която включва дейности като подпомагане на висшето образование на служителите на кафе веригата и наемането на ветерани, предава Reuters.На мястото на Шулц на върха на управлението ще застане досегашният номер 2 в компанията – главният оперативен директор Кевин Джонсън, който е мениджър с дългогодишен технологичен опит. Той се присъедини към екипа на Starbucks през март 2015 г., но е член на борда на веригата още от 2009 г.От компанията дадоха сигнал за предстоящата промяна в ръководството още през юли, но въпреки това при оповестяването на новината през изминалата седмица акциите се понижиха с 3.6% до 56.41 долара за акция в четвъртък. За спада допринесоха и спомените на инвеститорите за упадъка на Starbucks в началото на века, след като Шулц се оттегли от управлението на бизнеса през 2000 г., отбелязва агенцията. Съоснователят на компанията се завърна начело на мениджмънта й през 2008 г., след като книжата бяха достигнали стойности от под 10 долара. Под управлението му в края на 2015 г. оценката им се повиши до рекордни в историята на веригата нива от над 60 долара за акция.Шулц постави веригата в светлината на националните прожектори, като призова посетителите й да не носят оръжие в заведенията и стимулираше разговори за взаимоотношенията между представители на различните раси. Редица от кампаниите на Starbucks, проведени по време на управлението му, се оказваха противоречиви, но според наблюденията на анализатори това не се отразяваше негативно на финансовите й резултати, докато междувременно хвърлените от мениджъра усилия повишиха както статуса на дружеството, така и неговия собствен, пише Reuters."Смятам идеята, че той е заменим, за погрешна", посочва Бил Смийд, главен изпълнителен директор на базираната в Сиатъл Smead Capital Management, която е акционер в Starbucks. По думите му смяната в управлението на кафе веригата е подобна на пенсионирането на дългогодишния мениджър на McDonald's Corp Рей Крок, който превърна шепата будки за хамбургери в най-голямата верига заведения за бързо хранене в света."Не напускам компанията и съм тук всеки ден", казва самият Шулц, чийто офис е свързан с този на наследника му. От Starbucks отхвърлят спекулациите, че досегашният мениджър може да се подготвя за политическа кариера, предава още агенцията.


description: Министерството на отбраната е изпратило искания за обвързващи оферти за изтребители до четири държави

title: Милиард и половина "на тъмно"

maintext:
1
2
3 Eurofighter Typhoon са самолети с отлични параметри, но вероятно ще са твърде скъпи за България – и като платформа, и като поддръжка, и като експолатационни разходи.
© Pascal Rossignol
1
2
3 Шведските изтребители Gripen C/D са единствената оферта за новопроизведени бойни самолети. Минусът е, че досега не са воювали наистина и са участвали само в разузнавателни и патрулни мисии.
© Ho
1
2
3 Самолетите F-16 са стандартни за армиите на НАТО и са калена в стотици реални бойни операции. Недостатък е, че България може да разчита само на машини от резерва на САЩ, които вероятно тепърва ще се ъпгрейдват в Португалия.
© Ints Kalnins
Бъдещите самолети на ВВС ще дойдат от Италия, Швеция, Португалия или САЩ.
RfP –
Gripen C
Saab.
F-16 A/B block 15/25
F-16 MLU
Lockheed Martin,
F-16
Всичко това обаче са
Само спекулации
базирани на неофициална и вътрешна информация, тъй като противно на първоначално декларираните намерения официалните институции отказват да говорят открито по темата. Засекретяването и липсата на публичен дебат за бъдещата сделка са сериозни проблеми, тъй като на практика не е ясно какво точно ще се опитат да купят ВВС и какви ще са критериите, по които предложенията ще бъдат оценявани. А това създава идеална корупционна среда, особено в специализирана и непозната за политиците тема като бойната авиация. Както обикновено, дяволът е в детайлите, които могат да струват на данъкоплатците стотици милиони. Така например "изтребител" не е равнозначно на "многоцелеви боен самолет", което от своя страна означава машина, способна да извършва както въздушни патрули, така и удари по наземни цели
(
и съответно е доста по-скъпа
).
Разговорът по темата е важен и с оглед на обстоятелството, че през последните няколко седмици в комисията по отбрана на парламента неколкократно припламваха минискандали по въпроса, че военният министър в оставка Николай Ненчев на изпроводяк се е опитвал да инициира промени в методиката, на базата на която трябва да бъде определен победителят. И никой не казва официално дали това се е случило или не. Бившият командир на ВВС и новоизбран президент о.з. ген. Румен Радев, който е автор на оригиналния вариант на искането за обвързваща оферта, пък бе заподозрян, че умишлено е увеличил тежестта на критерия "срок на служба" на самолетите, облагодетелствайки единия от потенциалните изпълнители. Институтът по отбрана към военното министерство от своя страна е излязъл с предложение да се добави допълнителен критерии за оценяване, наречен военно сътрудничество, който да отчита ролята на бойните самолети в съюзнически военни операции. По информация на "Капитал" обаче идеята е срещнала решителна съпротива от командването на ВВС.
За жалост целият този дебат се случва под повърхността и е покрит с булото на секретността. Това създава идеални условия за безскрупулен лобизъм, манипулиране на поръчката за определен кандидат и в крайна сметка огромни щети за данъкоплатците. Само за сравнение – по време на първото правителство на Борисов потенциалната цена на ескадрила натовски изтребители се изчисляваше на 700 - 800 млн. лв. - около два пъти по-малко, отколкото е сега.
Българското военно министерство за пореден път се готви да ангажира страната ни с ежегодно изплащане на стотици милиони левове за скъпа бойна техника, без да аргументира пред данъкоплатците конкретния начина, по който смята да го направи. Миналият петък без много шум отбранителното ведомство премина към първата реална фаза от процедурата по закупуване на ескадрила западни многоцелеви бойни самолети, като изпрати до посолствата на четири държави т.нар. Request for Proposal, илиискане за обвързваща оферта.Става дума за обемен документ, който съдържа конкретните параметри и изисквания към въпросните изтребители, както и начина, по който ще бъдат оценявани офертите. Държавите, които са го получили, са Италия, Швеция, Португалия и САЩ. На базата на него те трябва да изпратят своите параметри на евентуалната бъдеща сделка, както и да поемат ангажимент за бъдещи реципрочни многомилионни инвестиции в българската икономика – т.нар. офсет, който вече е преименуван на "индустриално сътрудничество" и трябва да е задължително в отбранителния сектор, като включва трансфер на високи технологии. Плюсът на прякото договаряне с други държави е, че процедурата е по-бърза и няма как да се стигне до безкрайни обжалвания по ЗОП. Минусът е, че решението може да е силно политизирано и да се взима по честни и ясни правила.За момента това е цялата официална информация по темата. Отбранителното ведомство по стар навик практически уби публичния разговор в зародиш с аргументи за "секретност". "Във връзка със засиления обществен интерес и зачестилите запитвания на отделни медии Министерството на отбраната потвърждава, че след приемането на държавния бюджет за 2017 г. и заделените целево финансови средства министрите на отбраната и на икономиката на Република България подписаха "Искане за предложение" за доставка на многоцелеви боен самолет. Документът съдържа класифицирана информация и поради това няма да бъде публикуван", коментираха в лаконично съобщение от МО. Към момента все пак е ясно, че на базата на решение на Народното събрание, одобрено от депутати от целия политически спектър, за целта ще бъдат отпуснати 1.5 млрд. лв. през следващите години. Първият транш е предвиден в бюджета за 2017 г.Въпреки липсата на официална информация дори само изборът на държави е достатъчен, за да придобием приблизителна представа какво ще се случи оттук нататък с поръчката за бойни самолети. Италия ще участва в процедурата със свои изтребители Eurofighter Typhoon Tranche 1 "втора ръка". Те имат отлични бойни способности, но са с много скъпи експлоатационни разходи. Швеция ще предложи свои бойни самолетии Gripen D на компаниятаТе са единствената оферта за нови бойни машини, които са и икономични за поддръжка, но пък на практика никога не са участвали в реални военни действия. Освен това досегашните предложения за Gripen бяха за самолети без въоръжение, което трябваше да се купи отделно.Най-интересно е евентуалното комбинирано включване на Португалия и САЩ. Участието и на двете държави най-вероятно би трябвало да означава, че действително става дума за разконсервиране на изтребителиот резерва на американската армия и осъвременяването им до стандарта MLU в португалски авиационни заводи. Първоначално се твърдеше, че Португалия разполага с втора ескадрилаза продан, след като продаде първата си преди 3 години на Румъния. Плюсът на F-16 е, че е кален в много реални бойни конфликти и е основна бойна единица в натовската авиация. Минус е, че е "втора ръка" и ако идва от резерва на САЩ, ъпгрейдването му също ще отнеме време. Важен детайл е, че всичко това най-вероятно би се случило с минимално участие на компанията производителтъй като в момента тя е почти 100-процентово ангажирана с разработката на F-35, а от друга страна – лицензните права завече са собственост на американското правителство.


description: Мислите на Басат върху креативността могат да се открият и в книгата "Креативността", която е в книжарниците от "Колибри" (16 лв.) и в превод от Еми...

title: От Каталуня с любов

maintext:
Мислите на Басат върху креативността могат да се открият и в книгата "Креативността", която е в книжарниците от "Колибри" (16 лв.) и в превод от Еми Барух.
Луис Басат, носител на над 400 отличия и считан за един от най-големите рекламисти на Испания и Латинска Америка за ХХ век, гостува в София за лекция върху креативността и представяне на обемната му колекция от съвременно изкуство. В нея той показва творци, които са едновременно знакови за времето и обществото си, но рядко показвани по музеи. Цел на Луис Басат е и да покаже тясната връзка, която съществува между рекламата и съвременното изкуство.Част от селекцията му може да се види в "Квадрат 500", като това е първият случай, в който архивът му гостува извън Испания. Колекция "Басат" включва 3000 произведения, събирани в продължение на 48 години, а в случая - фокусирани върху периода 1950 - 1979 г. Те са част от музея за съвременно изкуство в града "Маторó". Сред художниците са водещи имена като скулптора Чиида, един от големите представители на сюрреализма Мирó, експериментиращия с различни материали Тàпиес, а също така Домингес, Агилар, Клавé, Гиноварт.Гостуването на Басат, който е доскорошeн президент на групата "Басат Огилви Иберия" и творчески директор за Европа, е значимо и заради по-специалната му връзка с България. Родът му тръгва от Шумен. През 1912 г. еврейското семейство се мести в Истанбул, минава през Корфу и се установява в Барселона, където Басат е роден през 1941 г. Творбите могат да бъдат видени до 15 януари в "Квадрат 500"Винаги е голямо удоволствие да се връщам в България, защото моят дядо, Самуел Басат, е роден тук. По време на предишни гостувания успях да науча повече около живота на роднините ми в Шумен, но също така и тази част от рода ми, която са живели във Варна и Русе. Занимавали са се спродажба на обзавеждане за лагерите на турската армия, по това време базирана в Шумен.Постоянството на Еми Барух в крайна сметка даде резултат. В продължение на години тя имаше идеята да донесе изложбата тук и с помощта на испанското посолство, националната галерия и институт "Сервантес", както и други партньори, тя най-сетне е тук. Директорът на националната галерия направи много строга селекция, за което я поздравявам. Нямам търпение да видя българския прочит на колекцията. Радвам се, че и на лекцията успях да разкажа повече за книгата, която вече е преведена. Все пак нося тази страна в кръвта си. Има и още добри новини -най-новата книга на големия писател Висенс Вилаторо е вдъхновена от историята на моето семейство и също ще бъде преведена. Буквалното половината книга проследява историята на рода ми и разпръсването му в посока Истанбул и Барселона. А по майчина линия роднините ми идва от Корфу. В момента, когато датата на издаване стане ясна, с радост ще се завърна, за да представя книгата.Всеки ден по телевизията виждаме посредствена реклама. Такава, каквато поглеждаш и веднага забравяш. Добрата реклама е тази, за която си спомняш с години. Целта на компаниите е да инвестират в реклама, която да продаде продукта им в същия ден или в най-лошия случай след седмица. Но когато рекламата е много добра, тогава тя помага на продукта да се продава годи-ни наред. Мога да ви дам десетки примери за такива. "Жилет" например купиха компанията забръснарски ножчета "Филоматик", която баща ми притежаваше в Испания. Тя имаше 70% пазарен дял, "Жилет" около 20%, с което не можеха да се примирят. Тогава баща ми ме попита дали искам да поема компанията, а аз казах – не, защото искам да се занимавам с реклама, а не с фабрика за ножчета. И така, "Жилет" купиха компанията на баща ми, но не инвестираха нито едно евро повече в реклама. Но дори 20 години по-късно, хората можеха да видят ножчетата на "Филоматик" в магазините. Защо? Защото продуктът беше много добър, цената беше разумна, а имиджът на марката беше фантастичен. Баща ми беше инвестирал в много добра кампания. Когато инвестираш добре в реклама – връщаш парите си многократно.


description: Прозрачно финансиране и кауза срещу корупцията са критериите за новата формация

title: Партията на Христо Иванов ще бъде учредена през януари

maintext:
© Велко Ангелов
Христо Иванов представи учредителната декларация и инициативния комитет на партия "Движение Да България"
Фотограф: Надежда Чипева
Партия "Движение Да, България" ще бъде официално учредена през първата половина на януари и ще участва в предстоящите парламентарни избори. Това обяви лидерът на формацията Христо Иванов в сряда при представянето на членовете на Инициативния комитет на партията и на учредителната декларация за създаването й. Учредителното събрание е предвидено да се проведе на 7 януари догодина.В зала "Сохо" на ул. "Искър" присъстваха голяма част от членовете на Инициативния комитет, които общо наброяват 77 души. Списъкът им е публикуван на сайта на партията dabulgaria.bg , като сред тях освен познатите вече Христо Иванов, Мануела Малеева и Кристиан Таков, участвали в първото представяне на организацията на 9 декември, са и д-р Атанас Славов, преподавател по конституционно право, адвокатите Михаил Екимджиев, Георги Атанасов, Александър Иванов, икономистът от Харвард Кирил Петков, редица ИТ специалисти, издатели, предприемачи, финансисти и др. Средната възраст на участниците в списъка е 41 години, като най-младият участник е на 29 години, а най-възрастният - на 59, съобщават от партията.На сайта на партията е публикувана и представената учредителна декларация, както и начинът на финансиране, което е особено важно за всяка политическа формация, заявиха инициаторите. Публикувана е и банкова сметка за дарения (само от физически лица), която ще се използва до регистрацията на партията в съда, прогнозен бюджет до края на февруари с разбивка по дейности – организиране на 15 срещи в страната, обучение на сътрудници и доброволци, две социологически проучвания и др."На нашия сайт ще се отчитаме пред вас всяка седмица – какво сме събрали и какво сме изразходвали. С цел прозрачност и отчетност до сметката имат достъп още двама от членовете на ИК. Нуждаем се от вашите малки дарения. Нека изградим голяма и силна организация. Вярваме, че с добродетелните усилия на всеки от нас общността ни ще промени страната. До края на февруари 2017 г. ще са ни нужни 49 300 лв."е посланието на сайта на партията.На въпрос на журналист как ще опровергае твърдението, че са проводници на олигарси, соросоиди и др., Христо Иванов заяви: "Набираме прозрачно финанси и ги харчим прозрачно." Това според него е сериозният критерий за разграничение. Кристиан Таков първо се пошегува, че сигурно не трябва да приемат членове с доход над 1500 лв., но по-късно напълно сериозно повтори едно свое изявление: "Аз не съм проводник, защото съм източник!""По никакъв начин няма да убеждавам никого, че не сме партия на една или друга граждански активна група", заяви Христо Иванов. "Тази партия цели да обедини всички граждански активни хора и движения в едно много широко представителство, което да позволи цялата съществуваща гражданска енергия да се влее в парламента. За да се промени политическият пейзаж в България, трябва да се създаде широк антикорупционен фронт, който да обедини не само партии, но и граждани и граждански движения на един мрежов принцип" – така той за пореден път отговори на въпроса с кого партията ще се коалира.Скъсване с корупционния модел – това е каузата – лакмус за възможните коалиции, добави той. Безспорно борбата срещу корупцията трябва да започне от сектор правосъдие, отговори Иванов на въпрос на журналист. И посочи – в доклада на европрокурорите, публикуван във вторник, има серия от препоръки за реформа на прокуратурата. Въпросът е кой от сегашните политически субекти е в състояние да реализира тези препоръки, които и досега бяха ясни.В учредителната декларация на партията са изброени и средствата за постигане на основната цел – демонтиране на корупционния модел: реформа на правоохранителната система и установяване на върховенство на закона; укрепване на независимостта и професионализма на институциите; създаване на работещи регулатори; спиране на бюджетните кражби с нагласени обществени поръчки, укрити данъци и контрабандна търговия; справяне с бедността чрез ускоряване на икономическия растеж; въвеждане на образование със съвременни стандарти; изграждане на малка, прозрачна администрация и електронно управление; въвеждане на законодателна рамка, която гарантира ясна собственост на медиите, и др.


description: Прокуратурата започна проверка на оръжейния завод в Лясковец след съобщенията за открити български боеприпаси в Алепо, Standard & Poor's потвърди рейтинга на НЕК до ниво B, кредитите за бизнеса продължават да поевтиняват, Путин обяви постигането на примирие в Сирия

title: Вечерни новини (29 декември)

maintext:
Иракски военни се прикриват по време на сблъсъци с "Ислямска държава" северно от Мосул. Днес иракските сили започнаха втора фаза от офанзивата си срещу терористичната групировка в източните територии, след като там битката е в мъртва точка от близо месец
© Ammar Awad
42% от хората по света са оптимисти за икономическите перспективи през 2017 г, показва глобално изследване на Gallup. 22% са песимистите, а 31% са на мнение, че няма да има промяна в икономиката. Сред българите, едва 12% очакват 2017-а да бъде година на икономически подем, а 33% се опасяват, че ще донесе икономически трудности.
траната ни да е изнасяла оръжие за Сирия от началото на конфликта. Той направи този коментар след
изявлението на говорителката на руското външно министерство Мария Захарова, че в Сирия са намерeни оръжия, произведени в България, с изтекъл руски лиценз.
Христо Иванов и други участници в инициативния комитет на "Да, България" се срещнаха с българи от чужбина в клуб "Перото" при НДК днес. Сред темите на разговор бяха както конкретни политики, касаещи сънародниците ни извън страната, така и възможностите за привличане на инвестиции и на квалифицирани професионалисти в България.
Фотограф: Юлия Лазарова
Агенция "Митници" ще осигури повече приходи от цигари в сравнение с миналата година, когато надхвърлиха 2.080 млрд. лв. Това се дължи на увеличения от началото на 2016 г. акциз. Но приходите от акцизи чувствително намаляват от август до края на годината в сравнение със същия период на 2015 г. и при увеличен акциз. В същото време продажбите на легални цигари намаляват, а заловените от митниците количества нелегални цигари и тютюн за пушене са се увеличили двойно.
Според нея новите кредити за бизнеса, договорени в левове, са отпускани средно при 4.54% лихва през ноември спрямо 4.67% месец по-рано. Само преди година заемите в размер до 1 млн. евро, договорени в левове, се отпускаха при 5.19%. Кредитите за домакинствата също поевтиняват според осреднените данни за пазара, като според паричната статистика жилищните заеми са един от най-бързо растящите сегменти в бизнеса на банките.
Служител на пътната полиция в Мадрид носи маска, докато регулира трафика в испанската столица. Общината взе решение колите с четни номера да се движат в града на четни дни, а колите с нечетни - в нечетните дни като мярка за справяне с високите нива на замърсяване на въздуха.
Фотограф: Paul Hanna
Путин описа споразумението като "крехко" и каза, че то ще "изисква много внимание". Освен това заяви, че Русия се е съгласила да намали военното си присъствие в Сирия.
Говорителката на главния прокурор Румяна Арнаудова обяви днес, че Районната прокуратура в Горна Оряховица е започнала проверка в оръжейния завод "Аркус" в Лясковец заради съобщенията за открити български боеприпаси в Алепо. Ще се извърши проверка за това дали дружеството и заводът осъществяват дейностите си в съответствие с дадения лиценз, като ще се събират данни за евентуално извършено престъпление по чл.233 от Наказателния кодекс. Той криминализира случаи на незаконна търговия с оръжие без лиценз, регистрация или разрешение. Междувременно външният министър Даниел Митов отрече сс негативна перспектива, съобщи Bloomberg. Причината са продължаващите проблеми на компанията и на Българския енергиен холдинг (БЕХ) въпреки предприетите реформи от страна на правителството. "Рейтингът отразява предизвикателството пред компанията да се справи с растящите си дългове, в случай че приходите й останат слаби", посочват от агенцията. От S&P смятат, че финансовите позиции на НЕК остават неустойчиви в дългосрочен период, а посрещането на задълженията й чрез положителен паричен поток зависят изцяло от регулаторните условия. Запазването на рейтинга на държавната компания се дължи и на опасенията за ликвидността й през следващите 12 месеца."Тези санкции вредят на националния ни интерес и възпрепятстват добрите отношения не само в политически, но преди всичко в икономически план", заяви след срещата с Анатолий Макаров лидерът на столичните социалисти Калоян Паргов. По думите му България губи пазари и икономически възможности, които по никакъв начин не може да бъдат компенсирани. По време на срещата с посланика представителите на БСП са обсъдили и нестабилността в региона и нарастващата опасност от терористични актове в Европа, като решението според тях е в засилването на дипломатическите отношения между държавите от ЕС и Русия. На визитата са присъствали още депутатът Жельо Бойчев и членките на Националния съвет на партията Ваня Добрева и Светлана Шаренкова.от август насам, показват данните за продажбите на тютюневи изделия с бандерол и приходите от акцизи от цигари., показва лихвената статистика на БНБ.Руският президент заяви, че от полунощ сирийско време в четвъртък влиза в сила примирие между групи от сирийската опозиция и силите на президента Башар ал Асад. Изявлението от Кремъл идва, след като Москва, Анкара и Техеран дадоха знак, че са готови да посредничат за мирна сделка в продължаващата близо шест и половина години война. Новината от Москва беше потвърдена от турското външно министерство. Русия и Турция, които подкрепят противникови страни в сирийския конфликт, ще действат като гаранти по сделката.заради съмненията, че стои зад хакерска атака, извършена по време на изминалите избори за президент. През седмицата Белият дом заяви, че ще отвърне на Русия заради предполагаемата й роля в пробив на имейли на Демократическата партия, а редица американски сенатори призоваха за увеличаване на санкциите. Новият американски президент, който е критикуван за това, че е близък до Путин, обаче обяви пред репортери във Флорида, че въпросът с отплатата срещу евентуална намеса на Русия във вътрешните работи на САЩ е с цел отклоняване на вниманието и че няма убедителни доказателства кой стои зад атаките. "Трябва да продължим с живота си", каза още Тръмп.Русия отрича да има каквото и да било участие и смята, че нови мерки само биха нарушили взаимоотношенията между двете държави.


description: Кристин Лагард носи отговорност заради случай от 2008 г., когато е министър на финансите на Франция

title: Директорът на МВФ бе осъдена за небрежност

maintext:
Кристин Лагард говори пред съда за последно в петък, след което напусна Франция.
Съдът обяви Лагард за виновна в небрежност, но не ѝ наложи наказание.
Аферата "Тапи"
Кристин Лагард бе министър на финансите в правителството на Никола Саркози, когато одобри извънсъдебно споразумение, слагащо край на продължителен спор между магната Бернар Тапи и френската държава. Решението да се приеме арбитраж по делото в крайна сметка струваше на френските данъкоплатци над 400 милиона евро, които бяха изплатени на Тапи като обезщетение.
Той получи парите от държавата през 2008 г. като компенсация за действията на банката с държавно участие Credit Lyonnais през 90-те години на ХХ в.
Тапи, който подкрепи бившия президент Никола Саркози в предизборната му кампания през 2007 г., е бил мажоритарен акционер в компанията Adidas, но е продал своите дялове през 1993 г., за да стане министър в кабинета на Франсоа Митеран.
Впоследствие той съди Credit Lyonnais за това, че умишлено е занижила стойността на компанията, защото скоро продава дела на доста по-висока цена. Разследващите предполагат, че решението на арбитражната комисия е следствие от помощта на Тапи в предизборната надпревара на Саркози и е взето под натиска на Лагард. По-късно апелативни съдилища отмениха споразумението и наредиха на бизнесмена да върне парите на държавата. Според самата Лагард това е било "най-правилното решение за момента".
Кристин Лагард, управляващият директор на Международния валутен фонд, бе призната за виновна от френски съд в проява на административна небрежност заради случай от 2008 г., когато тя бе министър на финансите.Съдът обаче не определи наказание, за да даде възможност за извънсъдебно арбитражно уреждане на спора. За 23 години, откакто съществува специалният съд за преследване на висши административни кадри във Франция, той никога не е пратил в затвора някой осъден. В четвъртък прокурорите сами поискаха да бъдат снети обвиненията срещу Лагард, но съдът реши делото да продължи.В понеделник магистратите посочиха като причина за липсата на наказание "добрата репутация" на директора на МВФ и факта, че тя е трябвало да работи в "контекста на глобалната финансова криза". Водещият съдия Мартин Ракт Маду допълни, че мотив да не бъде наложена санкция, стигаща до 1 година затвор и 15 000 евро глоба, били също и добрата репутация и международното положение на Лагард.Тя отхвърля обвиненията и според адвоката ѝ е напуснала Франция преди последното заседание. Адвокатът на Лагард съобщи, че ще обжалват решението на съда.Правителството заяви, че въпреки присъдата продължава да има доверие в Лагард. Решението обаче рискува да създаде нова криза с ръководството на Международния валутен фонд след като предшественикът ѝ Доминик Строс-Кан подаде оставка през 2011 г. заради секс скандал. Този казус приключи без съдебни последици за французина, тъй като основният източник на обвинението се оказа неблагонадежден."Управителният съвет на МВФ вече се е събирал да обсъжда хода на съдебните процедури във Франция. Очакваме скоро да има нова среща и да обсъди последните новини", заяви Гери Рай, говорител на фонда, цитиран от Reuters.Казусът е свързан с изплащането на 400 милиона евро на бизнесмена Бернар Тапи, след като финансовото министерство не е обжалвало размера на сумата от решение, по което се смята, че е имало всички шансове да спечели.В петък при последното си явяване пред съда Лагард каза, че винаги е действала с най-добри намерения и че за нея е било сериозно изпитание 5 години да живее под сянката на подозренията. "Трябваше да взема предвид всички възможни рискове. Опитах се, но рискът от измама никога не е изниквал", обясни тя. Според правните съвети на правителствената агенция за регулиране дейността на държавните компании Лагард е трябвало да обжалва арбитражното решение. Сега защитата ѝ казва, че тя е искала да сложи край на проточил се 15 години спор и в това си усилие не е била достатъчно информирана от съветниците си.По време на процеса на остри критики бе подложен друг от водещите бизнесмени на Франция - Стефан Ришар, ръководител на телеком гиганта Orange. През 2008 г. той е бил началник на кабинета на Лагард и един от шестимата, подложени на разследване по подозрения за злоупотреба със служебно положение покрай аферата "Тапи".Ришар отказа да се яви в съда като свидетел, уточни в писмо, че това не означава, че признава вина, но прокурорът по делото Филип Лагош остави отворен въпроса дали той да бъде обвинен.Лагард на няколго пъти посочи Ришар като "филтъра", през който е минавала информацията, стигаща до нея по случая "Тапи". Срещу ръководителя на Orange се изказа и Бруно Зезар, който навремето е ръководил APE, агенцията за държавното участие в компании. Според него позицията на Ришар е помагала да се вземе решение в полза на Тапи.


description: Интерес от чужди инвеститори има, но действията са предпазливи

title: IT сделки на годината: малко и предпазливи

maintext:
1
2 Сред по-големите сделки е продажбата на FinAnalytica на френската BISAM. Компанията за оценка на финансови рискове има голям екип в София, но централа в Ню Йорк
© ГЕОРГИ КОЖУХАРОВ
1
2 "Уанбит софтуер" (OneBit) се прелива с екипа и договорите си към американската Progress , срещу което основателят й Ради Атанасов получава мениджърска позиция
© Анелия Николова
Този текст е част от специалното издание на "Капитал" Сделките на годината. Всички текстове по темата може да откриете тук.
От борсата
След като миналата година "Сирма солюшънс" дебютира и успешно набра капитал на Българската фондова борса (БФБ), това лято още една местна технологична компания реши да опита да събере ресурс там. Първичното публично предлагане (IPO) на "Алтерко" приключи успешно и компанията набра 2.18 млн. лв. Увеличението на капитала на "Алтерко" ще бъде с малко над 16% до 15.68 млн. лв. Другите двама големи акционери в холдинга са още главният изпълнителен директор Димитър Димитров и Светлин Тодоров, които заедно притежават около 90% от капитала преди навлизането на новите акционери. "Алтерко" възнамерява да инвестира средствата в развитието на своите продукти в сегмента интернет на нещата. Те се произвеждат от "Алтерко роботикс", която е една от 11-те компании в холдинга.
През 2016 г. в дигиталния бизнес в България не се случи твърде много - реално придобити бяха две IT компании, друга вля екипа си в американската Progress, а две от водещите софтуерни компании в страната получиха финансови инжекции от фондове за рискови инвестиции. Годината регистрира и една обявена, но неслучила се сделка за придобиване на българската "Инфопартнерс" от френския гигант Atos. Може би най-интересна на този фон е продажбата на поузрелия български стартъп FinAnalytica във Франция. Всичко това показва, че чуждите компании имат интерес към местни бизнеси, но са предпазливи и внимателно подбират експертизата на потенциалните си покупки.Догодина обаче всички консултанти и представители на сектора очакват оживление.Изглежда, това се търси в сектора. Показателни са сделката за "ДжемСийк кънсълтинг", която специализира в анализ на данни, поглъщането от американската Progress на екипа на експертите в Microsoft Sharepoint "Уанбит софтуер" и успешната продажба на финтек стартъпа FinAnalytica. И в трите случая става въпрос за високо ниво на експертиза на екипите и нишови разработки. Другото общо е пестеливостта на информация от страните по сделката - цените и оценките остават конфиденциални.Най-интересната сделка в сектора тази година се случи още през първото тримесечие. Френската компания BISAM придоби българско-американската фирма за оценка на финансовите рискове FinAnalytica. Цената на сделката не беше обявена. Сливането създаде дружество, което предоставя унифицирани решения на постоянно развиващия се пазар за рискови анализи. От една страна, BISAM предлага платформата B-One, която активно се използва от компании за управление на активи. Базираната в Ню Йорк FinAnalytica пък разработва софтуер за оценка на пазарния риск чрез системата си Cognity. FinАnalytica е с адрес в Ню Йорк, но има български корени. Преди години професор Светлозар Рачев заедно с дъщеря си Боряна Рачева-Йотова изготвя алгоритъм за моделиране на кризисни явления и финансови рискове, който може да предвижда развитието на капиталовите пазари. С помощта на този модел той предвижда и срива на индекса Dow Jones през 2008 г. Създателите на проекта развиват идеята и с помощта на американски инвеститори и фонда NEVEQ, като последният имаше дял от 50%, купен за 3.4 млн. евро през 2007 г.Без излишен шум в края на юни британската компания Future Thinking придоби "ДжемСийк кънсълтинг". За сделката така и не се чу в медиите, имаше само обявление в Търговския регистър. Не стана ясна и сумата на сделката. Продаденото дружество има офиси в София и Амстердам. Купувачът e анализаторска и консултантска компания на име Future Thinking и е базирана в Лондон. Сред клиентите й са гиганти като Unilever, Sony, Mercedes Benz и др. Транзакцията включва и подразделението на "ДжемСийк кънсълтинг" "Сикуест рисърч енд консултинг", което се занимава с пазарни проучвания и обработка на данни.Към края на лятото пък Progress, която влезе в българската IT среда, придобивайки "Телерик" през 2014 г. срещу сумата от 262.5 млн. долара, добави готово звено специалисти към екипа си. Нестандартната сделка не беше съвсем придобиване, защото от американския гигант уточниха, че не купуват компания. Младата местна "Уанбит софтуер" (OneBit) се прелива с екипа и договорите си към голямото дружество, срещу което основателят й Ради Атанасов получава необявена сума и мениджърска позиция. Особеното в сделката е, че не се купуват дяловете на "Уанбит", а просто 15-те разработчици от 1 август започнаха работа в "Телерик", която успява с един ход да си осигури ядрото на свое ново звено за дигитална трансформация. На силно конкурентния софтуерен пазар в страната това явно е удачен начин да се сдобиеш с много добри специалисти накуп. "Уанбит", която е създадена през 2011 г., е бутиков разработчик и интегратор на решението за изграждане на сайтове за вътрешна корпоративна комуникация Microsoft SharePoint. Клиентите й са основно чуждестранни, сред които големи международни корпорации като National Australia Bank, Barclays Bank, Maersk и др. Приходите й за 2015 г. са около 1 млн. лв.На местния пазар се случи и още една малка индиректна сделка. Холандската софтуерна компания ISDC, която има бизнес в България от 2010 г., се слива с британския си конкурент Endava в сделка, чиято стойност не се споменава. С присъединяването на компанията майка ISDC към Endava ще премине и екипът на българското дружество Ай Ес Ди Си, с което служителите на Endava ще станат 3300 в световен мащаб. За Endava придобиването на българското инженерингово звено на ISDC не беше от съвсем първите стъпки на местна почва. Купувачът вече имаше локации с фокус върху проекти за разработка на софтуерни решения, разположени в България, Румъния, Сърбия, Македония, Молдова и Колумбия. Купената ISDC има вече няколкогодишно присъствие в България, като тук е едно от двете развойни звена на компанията с общо около 40 служители по данни от регистъра ДАКСИ към април 2016 г. ISDC, оборотът на чието местно дружество Ай Ес Ди Си за миналата година е малко под 2.7 млн. лв., разработва комплексни софтуерни решения, предназначени за различни финансови институции – банки, застрахователи, логистични компании и фирми за човешки ресурси като Adecco.За разлика от цялостните придобивания, когато става въпрос за дялови инвестиции, информацията е по-лесно достъпна. Тук сделките, които станаха известни, са две.Едната е на стойност 5 млн. евро, срещу които фондовете BlackPeak Capital и PostScriptum Ventures си осигуриха по 8% от бизнеса с микрофинансиране на "Софтуер груп бг". Компанията специализира в дигитални решения за световни компании в сектора ни микрокредитирането, опериращи в развиващите се страни. Основната развойна дейност е в България, където обаче няма нито един клиент. Потенциалът за развитие е голям и това се вижда от числата на българската софтуерна компания - бизнесът се разраства с по над 50% през последните години и за 2015 г. вече е 12.4 млн. лв. Създателят Калин Радев до началото на 2016 г. бе едноличен собственик на компанията. Тогава като акционер в дружеството влезе дългогодишният му бизнес партньор и главен оперативен директор в групата Джералдин Марджъри О'Кийф. Инвестицията вече се усвоява за изграждане на офисна мрежа. През лятото компанията откри последния си офис от главната мрежа - във Вашингтон, който допълни локациите в Мексико, Гана, Кения, Египет, Индия, Филипините и Австралия. В момента компанията работи по изграждане на локална мрежа.Втората IT инвестиция е от фонда NEVEQ II в бързо растящата "Булпрос". Тя се случи още през февруари, когато компанията привлече 1.5 млн. евро за разрастване на бизнеса си. Към онзи момент това беше втора поредна инвестиция в компанията, като малко по-рано BlackPeak Capital заедно с регистрираното в България дружество "Велтра" влязоха с миноритарен дял срещу около 2 млн. евро. Благодарение на свежия капитал в течение на 2016 г. "Булпрос" се разрасна, добавяйки към портфолиото си съвсем нова компания за бизнес софтуер.В годината имаше и една начената сделка. Френският IT гигант Atos трябваше да купи българската "Инфопартнерс" - поне така изглеждаше от разрешената през февруари от Комисията за защита на конкуренцията (КЗК) концентрация. До финализиране на сливането между системните интегратори, поне документално, така и не се стигна, въпреки че, изглежда, разговори са се водили още през 2015 г. От "Атос" потвърдиха за "Капитал", че преговорите още се водят. Интересното при тази сделка би било, че купувачът е по-малък от продавача, но обяснението е, че френската компания майка е гигант с приходи от 12 млрд. евро. "Инфопартнерс" е един от водещите системни интегратори с приходи от 29.1 млн. лв. за 2015 г. и 420 служители през миналата година. Компанията е специализирана във внедряването на решения на германския разработчик SAP, като работи и с Coca Cola HBC. "Атос" има по-скромните приходи от 9.7 млн. лв. и 80 служители през миналата година.


description: Инвеститорите в "Гранд каньон" в "Младост" и в "Парадайс тауър" до едноименния мол ще трябва да обосноват предвидените височини и транспортните връзки

title: Два проекта за небостъргачи в София са върнати за преработване

maintext:
Комплексът "Гранд каньон – София" ще е на терен от 30 000 кв.м, като предвидената инвестиция в него е за 120 млн. лв. Турската компания планираше да го завърши януари 2018 г., но няма как да стане след като още няма разрешително.
[Garanti Koza]
Проектът за "Парадайс тауър" е с 13 метра по-висок от строящия се в момента небостъргач Sky Fort, който е 202 метра.
"Парадайс тауър" ще бъде многофункционална сграда с височина до 215 м, която ще включва офиси, апартаменти, хотелска част, търговски обекти, подземни паркинги и трафопост. Те ще бъдат разположени на 55 етажа, като ще преобладават офисите и търговските обекти, а апартаментите ще заемат не повече от 40% от площта на сградата.
Ако предложената височина от 215 метра бъде одобрена, "Парадайс тауър" ще изпревари изграждащия се в момента небостъргач Sky Fort на бул. "Цариградско шосе", който ще се издигне на 202 метра.
["А и А архитекти"]
Два инвестиционни проекта за небостъргачи в София са върнати за преработване. Става въпрос за комплекса "Гранд каньон", който турската компания Garanti Koza планира да изгради на мястото на бившия магазин "Нова Деница" в столичния квартал "Младост", и за комплекса "Парадайс тауър", който трябва да се издигне в близост до едноименния мол Paradise Center в южната част на града. Инвеститор в проекта е компанията "Магна МК", която е свързана със собствениците на търговския център.Основните забележки, с които Общинският експертен съвет по устройство на територията (ОЕСУТ) връща за преработване проектите, са в посока обосноваване на предвидените височини и как те се вписват в заобикалящата градска среда, включително по отношение на визуалния достъп до Витоша. Експертите искат и по-подробна обосновка на предвидените връзки на двата комплекса с околната транспортна среда и възможностите им да поемат предвидения трафик.Проектът на Garanti Koza, който ще е на мястото на бившата "Аско Деница" в "Младост", беше представен още през 2014 г. и предвижда изграждането на мащабен комплекс, който ще включва три жилищни сгради с общо 765 апартамента, търговски център с разгъната площ 30 хил. кв.м, луксозна хотелска част, която ще е от веригата Swissotel, очна клиника, голяма паркова зона с фонтан и водни площи, амфитеатър, детска площадка, скейт парк. "Гранд каньон – София" ще бъде разположен на парцел с обща площ 30 000 кв.м , което го прави един от най-големите жилищни и търговски комплекси в столицата за последните години, като предвидената инвестиция в него е за 120 млн. лв. Турската компания планираше да го завърши януари 2018 г., но няма как да стане, след като още няма разрешително.С решението си отпреди месец експертите от ОЕСУТ посочват, че предвидената връзка на комплекса с РЗП 80 000 кв.м с транспортната среда и метрото няма да е достатъчна за обслужването на нуждите му. Като забележка е посочена и липсата на изследване за влиянието, което проектът ще окаже върху съществуващата инфраструктура и трафика по бул. "Александър Малинов".Друг съществен момент, постановен от експертите, е да се преработят плановете за по-ниските сгради от комплекса (15 и 17 етажа), които ще ограничат визуалния достъп на кварталите зад тях към Витоша. Докато за гиганта от 118 метра и 30 етажа се казва, че позволява пространствен и визуален достъп към планината.Инвеститорите ще трябва да прецизират и плановете си за наличния брой паркоместа, да представят информация за достъпността на средата за хора с увреждания, да коригират проектната разработка в частта й, която предвижда апартаменти с изложения, несъответстващи на правилата, както и да проектира отделни входове за жилищната, хотелската и обществено обслужващата част на сградата вместо предвидения в момента в противоречие с изискванията общ вход.Проектът за "Парадайс тауър" е сравнително по-нов – когато през 2010 г. руско-грузинските собственици на базар "Илиянци" обявиха плановете си да построят най-големия (към онзи момент) мол в София , намеренията им изобщо не включваха офис сгради в комплекса. Сега обаче в представената документация по проекта "Парадайс тауър" е описана като "логичният височинен акцент, допълващ хоризонталния силует на "Парадайс център", предвижда се двете сгради да се допълват една друга не само като визия, но и като функция".Самият проект е за многофункционална сграда с височина до 215 м, която ще включва офиси, апартаменти, хотелска част, търговски обекти, подземни паркинги и трафопост. Те ще бъдат разположени на 55 етажа, като ще преобладават офисите и търговските обекти, а апартаментите ще заемат не повече от 40% от площта на сградата. Пешеходен мост ще свързва "Парадайс тауър" с мола, а на последния етаж на кулата ще има панорамна площадка със свободен достъп за посетители. Сградата ще има пешеходни входове откъм бул. "Черни връх", както и от продължението на бул. "Тодор Каблешков", за чието изграждане Столичната община обяви обществена поръчка в средата на ноември В решението си експертите от ОЕСУТ искат допълнителна обосновка за транспортния достъп и влиянието на проекта върху бъдещия трафик по бул. "Тодор Каблешков". Инвеститорът трябва да представи и изследване за визуалната намеса на сградата в градската среда и обосновка за височината й. Ако предложената височина бъде одобрена, "Парадайс тауър" ще изпревари изграждащия се в момента небостъргач Sky Fort на бул. "Цариградско шосе", който получи разрешително за строеж в края на август и ще се издигне на 202 метра.Проектът за "Парадайс тауър" трябва да бъде съгласуван и с Главна дирекция "Гражданска въздухоплавателна администрация", посочват още експертите.* от англ. Paradise – рай